|  |  |  |
| --- | --- | --- |
| 25.07.2024. |  |  Nr. 44  |
|  |  | (prot. Nr.29., 3.p) |
| **Par sabiedrības ar ierobežotu atbildību “****NAUJENES PAKALPOJUMU SERVISS” ūdenssaimniecības pakalpojumu tarifiem** |  |

Sabiedrisko pakalpojumu regulēšanas komisija (turpmāk – Regulators) 2023.gada 11.septembrī saņēma sabiedrības ar ierobežotu atbildību “NAUJENES PAKALPOJUMU SERVISS”, reģistrācijas numurs: 41503008685, juridiskā adrese: Daugavas iela 29a, Krauja, Naujenes pagasts, Augšdaugavas novads, LV-5462 (turpmāk – SIA “NAUJENES PAKALPOJUMU SERVISS”), iesniegumu (2023.gada 11.septembris Nr.1.4/189) ar tam pievienoto ūdenssaimniecības pakalpojumu tarifu projektu un 2023.gada 7.novembrī un 29.decembrī, 2024.gada 15.janvārī, 29.februārī, 21.martā, 22.maijā, 29.maijā un 15.jūlijā – papildu informāciju, izmaksas pamatojošus dokumentus un precizētu tarifu projektu (2023.gada 7.novembris Nr.1.4/234, 2023.gada 29.decembris Nr.1.4/277, 2024.gada 15.janvāris Nr.1.4/15, 2024.gada 29.februāris Nr.1.4/69, 2024.gada 20.marts Nr.1.4/78, 2024.gada 22.maijs Nr.1.4/109, 2024.gada 29.maijs Nr.1.4/113 un 2024.gada 15.jūlijs Nr.1.4/153) (turpmāk – tarifu projekts).

**Regulators konstatē un secina**

1. Tarifu projekts ir aprēķināts saskaņā ar Regulatora 2016.gada 14.janvāra lēmumu Nr.1/2 “Ūdenssaimniecības pakalpojumu tarifu aprēķināšanas metodika” (turpmāk – Metodika) un atbilst likuma “Par sabiedrisko pakalpojumu regulatoriem” 19.panta pirmajai daļai un 20.panta pirmajai daļai.
2. SIA “NAUJENES PAKALPOJUMU SERVISS” paziņojumu par tarifu projektu publicēja 2023.gada 19.septembrī (Latvijas Vēstnesis, 2023, 181.nr.) un 2023.gada 7.novembrī ievietoja SIA “NAUJENES PAKALPOJUMU SERVISS” tīmekļvietnē. Priekšlikumi un ieteikumi par tarifu projektu Regulatorā un SIA “NAUJENES PAKALPOJUMU SERVISS” nav saņemti.
3. SIA “NAUJENES PAKALPOJUMU SERVISS” saskaņā ar Metodikas 17.1punktu ir iesniegusi tarifu projektu, kurā tarifu veidojošajās izmaksās iekļautas iepriekšējā perioda neparedzētās izmaksas un ieņēmumi saistībā ar izmaiņām maksājumos par elektroenerģijas iegādi un par cita sabiedrisko ūdenssaimniecības pakalpojumu sniedzēja sniegtajiem pakalpojumiem, vienlaicīgi aprēķinot tarifu projektu bez neparedzētajām izmaksām un ieņēmumiem.
4. Regulators ir izvērtējis tarifu projektu un to veidojošo izmaksu pamatojumu un secina, ka tarifu projekts ir pamatots un aprēķināts tādā apmērā, lai segtu SIA “NAUJENES PAKALPOJUMU SERVISS” ūdenssaimniecības pakalpojumu izmaksas.
5. SIA “NAUJENES PAKALPOJUMU SERVISS” pilnvarotais pārstāvis piedalījās Regulatora padomes sēdē attālināti un uzturēja lūgumu apstiprināt iesniegtos ūdenssaimniecības pakalpojumu tarifus.

Saskaņā ar Metodikas 5., 7., 8., 9., 17.1, 21., 61. un 66.punktu, pamatojoties uz likuma “Par sabiedrisko pakalpojumu regulatoriem” 5.pantu, 9.panta pirmās daļas 1. un 3.punktu un otro daļu, 19.panta pirmo, septīto un trīspadsmito daļu, 20.panta pirmo daļu un 21.panta piekto daļu, kā arī Administratīvā procesa likuma 55.panta 1.punktu, 56.panta pirmo daļu un 63.panta pirmās daļas 1.punktu,

**padome nolemj:**

1. apstiprināt SIA “NAUJENES PAKALPOJUMU SERVISS” šādus tarifus (bez pievienotās vērtības nodokļa):
	1. ūdensapgādes pakalpojumu tarifu 1,64 EUR/m3;
	2. kanalizācijas pakalpojumu tarifu 2,48 EUR/m3;
2. noteikt, ka šā lēmuma lemjošās daļas 1.punktā apstiprinātie tarifi ir spēkā no 2024.gada 1.septembra līdz 2025.gada 31.augustam;
3. apstiprināt SIA “NAUJENES PAKALPOJUMU SERVISS” šādus tarifus (bez pievienotās vērtības nodokļa):
	1. ūdensapgādes pakalpojumu tarifu 1,72 EUR/m3;
	2. kanalizācijas pakalpojumu tarifu 2,40 EUR/m3;
4. noteikt, ka šā lēmuma lemjošās daļas 3.punktā apstiprinātie tarifi ir spēkā no 2025.gada 1.septembra;
5. atcelt no 2024.gada 1.septembra Sabiedrisko pakalpojumu regulēšanas komisijas 2015.gada 3.decembra lēmumu Nr.144 “Par sabiedrības ar ierobežotu atbildību “NAUJENES PAKALPOJUMU SERVISS” ūdenssaimniecības pakalpojumu tarifiem” (Latvijas Vēstnesis, 2015, 240.nr.).

Ja mainās tarifus ietekmējošie faktori vai SIA “NAUJENES PAKALPOJUMU SERVISS” neievēro normatīvos aktus vai Regulatora lēmumus, Regulators var ierosināt tarifu pārskatīšanu vai atcelt šo lēmumu.

Lēmums stājas spēkā ar tā parakstīšanas dienu.

Šo administratīvo aktu var pārsūdzēt Administratīvajā apgabaltiesā viena mēneša laikā no dienas, kad ieinteresētā persona uzzina vai tai vajadzēja uzzināt par pieņemto administratīvo aktu.

|  |  |
| --- | --- |
| Priekšsēdētāja | A. Ozola |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU